google/wiki40b huggingface dataset:
१९२२ ईसा पूर्व

१९२२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९२२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
राष्ट्रपति शासन

राष्ट्रपति शासन (या केन्द्रीय शासन) भारत में शासन के संदर्भ में उस समय प्रयोग किया जाने वाला एक पारिभाषिक शब्द है, जब किसी राज्य सरकार को भंग या निलंबित कर दिया जाता है और राज्य प्रत्यक्ष संघीय शासन के अधीन आ जाता है। भारत के संविधान का अनुच्छेद-356, केंद्र की संघीय सरकार को राज्य में संवैधानिक तंत्र की विफलता या संविधान के स्पष्ट उल्लंघन की दशा में उस राज्य का भूत वाला सरकार को बर्खास्त कर उस राज्य में राष्ट्रपति शासन लागू करने का अधिकार देता है। राष्ट्रपति शासन उस स्थिति में भी लागू होता है, जब राज्य विधानसभा में किसी भी दल या गठबंधन को स्पष्ट बहुमत नहीं हो।
सत्तारूढ़ पार्टी या केंद्रीय (संघीय) सरकार की सलाह पर, राज्यपाल अपने विवेक पर सदन को भंग कर सकते हैं, यदि सदन में किसी पार्टी या गठबंधन के पास स्पष्ट बहुमत ना हो। राज्यपाल सदन को छह महीने की अवधि के लिए ‘निलंबित अवस्था' में रख सकते हैं। छह महीने के बाद, यदि फिर कोई स्पष्ट बहुमत प्राप्त ना हो तो उस दशा में पुन: चुनाव आयोजित किये जाते हैं।
इसे राष्ट्रपति शासन इसलिए कहा जाता है क्योंकि, इसके द्वारा राज्य का नियंत्रण बजाय एक निर्वाचित मुख्यमंत्री के, सीधे भारत के राष्ट्रपति के अधीन आ जाता है, लेकिन प्रशासनिक दृष्टि से राज्य के राज्यपाल को केंद्रीय सरकार द्वारा कार्यकारी अधिकार प्रदान किये जाते हैं। प्रशासन में मदद करने के लिए राज्यपाल आम तौर पर सलाहकारों की नियुक्ति करता है, जो आम तौर पर सेवानिवृत्त सिविल सेवक होते हैं। आमतौर पर इस स्थिति में राज्य में केंद्र में सत्तारूढ़ पार्टी की नीतियों का अनुसरण होता है।
जम्मू और कश्मीर में राष्ट्रपति शासन को राज्यपाल शासन कहा जाता है।

अनुच्छेद-356

अनुच्छेद 356, केंद्र सरकार को किसी राज्य सरकार को बर्खास्त करने और राष्ट्रपति शासन लगाने की अनुमति उस अवस्था में देता है, जब राज्य का संवैधानिक तंत्र पूरी तरह विफल हो गया हो।
यह अनुच्छेद एक साधन है जो केंद्र सरकार को किसी नागरिक अशांति जैसे कि दंगे जिनसे निपटने में राज्य सरकार विफल रही हो की दशा में किसी राज्य सरकार पर अपना अधिकार स्थापित करने में सक्षम बनाता है (ताकि वो नागरिक अशांति के कारणों का निवारण कर सके)। राष्ट्रपति शासन के आलोचकों का तर्क है कि अधिकतर समय, इसे राज्य में राजनैतिक विरोधियों की सरकार को बर्खास्त करने के लिए एक बहाने के तौर पर इस्तेमाल किया जाता है, इसलिए इसे कुछ लोगों के द्वारा इसे संघीय राज्य व्यवस्था के लिए एक खतरे के रूप में देखा जाता है। 1950 में भारतीय संविधान के लागू होने के बाद से केन्द्र सरकार द्वारा इसका प्रयोग 100 से भी अधिक बार किया गया है।
अनुच्छेद को पहली बार 31 जुलाई 1957 को विमोचन समारम के दौरान लोकतांत्रिक तरीके से चुनी गयी केरल की कम्युनिस्ट सरकार बर्खास्त करने के लिए किया गया था। बाबरी मस्जिद विध्वंस के बाद उत्तर प्रदेश की भाजपा की राज्य सरकार को भी बर्खास्त किया गया था। यह एक लोक ३६० सै अलग है।

अनुच्छेद-355

अनुच्छेद 355 केंद्र सरकार अधिकृत करता है ताकि वो किसी बाहरी आक्रमण या आंतरिक अशांति की दशा में राज्य की सुरक्षा सुनिश्चित कर सके और प्रत्येक राज्य का शासन संविधान के प्रावधानों के अनुसार चलता रहे।
इस अनुच्छेद का इस्तेमाल तब किया गया जब भाजपा शासित राज्यों में गिरिजाघरों पर हमले हो रहे थे। तब के संसदीय कार्य मंत्री वायलार रवि ने अनुच्छेद 355 में संशोधन कर, राज्य के कुछ भागों या राज्य के कुछ खास क्षेत्रों को केंद्र द्वारा नियंत्रित करने का सुझाव दिया था।
विद्युत शक्ति की गुणवत्ता

विद्युत शक्ति की गुणवत्ता (Electric power quality) से आशय किसी उपभोक्ता को मिलने वाली बिजली के वोल्टता, अवृत्ति और तरंग रूप की गुणवत्ता से है। अच्छी गुणवत्ता वाली विद्युत वह है जो बिना किसी व्यवधान के उपलब्ध हो और जिसकी वोल्टता, आवृत्ति तथा तरंगरूप सदा एक निर्धारित सीमा के अन्दर रहे।
अल्ट बालाजी

प्लेटफार्मों

ALTBalaji अपने दर्शकों के लिए 32 विभिन्न इंटरफेस में उपलब्ध है।   यह सामग्री मोबाइल और टेबलेट डिवाइस ( Apple फोन , Apple iPad , Android फोन , Android टैबलेट), वेब ब्राउज़र (Desktop Browser), Android TV और Windows ( Windows PC , Windows Mobile , Windows tablet) पर उपलब्ध कराई गई है।     
कहानियों से लेकर नाटक, कॉमेडी, रोमांस, थ्रिलर, अपराध और रहस्य है ।

चलचित्र

बॉलीवुड हिट्स रिलीज के वर्ष, अवधि, स्टार कास्ट, भाषा और शैली के विवरण के साथ मंच पर उपलब्ध हैं।  इसमें जॉन अब्राहम , सनी लियोन , अक्षय कुमार , सिद्धार्थ मल्होत्रा , प्रियांक शर्मा, इमरान खान , सोनाक्षी सिन्हा , इमरान हाशमी और कई प्रमुख बॉलीवुड कलाकार शामिल हैं।

बच्चे

बच्चो के लिए मूल रूप से डिंग दांग बेल L-O-L, नर्सरी गाया जाता है, खुश भाग्यशाली है की कट्टी बत्ती और MOEDOE – Frenemies. और अधिग्रहण से पता चलता है की तरह थोड़ा कृष्ण, कुमारी Zazie और Shuriken स्कूलहै ।
हंगेरियाई भाषा

हंगेरियाई भाषा, हंगरी की आधिकारिक भाषा है। यह फिन्नो-उग्रिक भाषा परिवार का हिस्सा है और, यूरोप में सबसे व्यापक रूप से बोली जाने वाली गैर भारोपीय भाषा है।
वैष्णव जन तो तेने कहिये

वैष्णव जन तो तेने कहिये अत्यन्त लोकप्रिय भजन है जिसकी रचना १५वीं शताब्दी के सन्त नरसिंह मेहता ने की थी। यह गुजराती भाषा में है। महात्मा गांधी के नित्य की प्रार्थना में यह भजन भी सम्मिलित था। इस भजन में वैष्णव जनों के लिए उत्तम आदर्श और वृत्ति क्या हो, इसका वर्णन है।
भजन निम्नलिखित है-
वैष्णव जन तो तेने कहिये जे पीड पराई जाणे रे,

पर दु:खे उपकार करे तोये मन अभिमान न आणे रे ॥

सकल लोकमां सहुने वंदे निंदा न करे केनी रे,

वाच काछ मन निश्चल राखे धन धन जननी तेनी रे ॥

समदृष्टि ने तृष्णा त्यागी, परस्त्री जेने मात रे,

जिह्वा थकी असत्य न बोले, परधन नव झाले हाथ रे ॥

मोह माया व्यापे नहि जेने, दृढ़ वैराग्य जेना मनमां रे,

रामनाम शुं ताली रे लागी, सकल तीरथ तेना तनमां रे ॥

वणलोभी ने कपटरहित छे, काम क्रोध निवार्या रे,

भणे नरसैयॊ तेनु दरसन करतां, कुल एकोतेर तार्या रे ॥
 हेलो
कर्पूरमंजरी

कर्पूरमंजरी संस्कृत के प्रसिद्ध नाटककार एवं काव्यमीमांसक राजशेखर द्वारा रचित प्राकृत का नाटक (सट्टक) है। प्राकृत भाषा की विशुद्ध साहित्यिक रचनाओं में इस कृति का विशिष्ट स्थान है।

सट्टक

कर्पूरमंजरी (1.6) में कहा गया है - नाटिका में बहुत सी बातों में मिलती-जुलती नाट्यरचना को सट्टक कहते हैं। परंतु उसमें प्रवेशक, विष्कंभक और अंक नहीं होते। साहित्यदर्पण के अनुसार सट्टक आदि से अंत तक प्राकृत भाषा में रचित होता है, न कि संस्कृत नाटकों के समान जिसमें केवल कुछ पात्र ही प्राकृत भाषा में रचित होता है। उसमें अद्भुत रस का वैशिष्ट्य होता है। अंक के लिए जवनिकांतर शब्द का प्रयोग होता है। शेष बातों में सट्टक प्राय: नाटिका के समान होता है। दोनों में शीर्षक नायिका के नाम पर होता है।

ग्रन्थ परिचय

प्राकृत भाषा में पाँच सट्टकों (1. विलासवती, 2. चंदलेहा, 3. आनंदसुंदरी, 4. सिंगारमंजरी और 5. कर्पूरमंजरी) की प्रसिद्धि है जिनमें विलासवती के अतिरिक्त सभी उपलब्ध हैं। इन सबमें कर्पूरमंजरी सर्वोत्कृष्ट और प्रौढ़ रचना है। राजशेखर का संस्कृत और प्राकृत भाषाओं पर असाधारण अधिकार था। वे सर्वभाषानिषणण कहे जाते थे। कर्पूरमंजरी की प्राकृत प्रौढ़ एवं प्रांजल है। पहले कहा जाता था कि इसका पद्यभाग शौरसेनी प्राकृत में हैं। पर डॉ॰ मनमोहन घोष ने इस मत को अमान्य सिद्ध किया है। इसमें मुख्यत: शौरसेनी का ही प्रयोग है। इसमें कवि ने स्रग्धरा, शार्दूलविक्रीडित, बसंततिलका आदि संस्कृत के छंदों का प्रौढ़ एवं सफल प्रयोग किया है। प्राकृत के छंद भी इसमें हैं। प्राकृत में इस सट्ट के लिखने का कारण कर्पूरमंजरी (1.7) में कवि ने बताया है कि संस्कृत बंध पुरुष होते हैं और प्राकृत भाषा के बंध सुकुमार। दोनों में पुरुष और ललना के समान अंतर है। प्राकृत भाषा के प्रौढ़ आद्यंत प्रयोग के कारण इस सट्टक में दिखाया गया है कि राजा चंद्रपाल ने कुंतलराजपुत्री कर्पूरमंजरी से विवाह करके चक्रवर्तीपद प्राप्त किया। ऐंद्रजालिक भैरवानंद ने इंद्रजाल द्वारा इसमें अद्भुत रस की योजना की गई है।
भवानी सिंह

महाराजा मानसिंह (द्वितीय) और महारानी मरुधर कँवर (जोधपुर) के पुत्र ब्रिगेडियरमहाराजा सवाई भवानी सिंह (22 अक्टूबर 1931 – 17 अप्रैल 2011) जयपुर के महाराजा थे- जिन्हें भारत-पाक युद्ध १९७१ में बांग्लादेश युद्ध में वीरोचित शौर्य के सम्मानस्वरूप १९७२ में महावीर चक्र प्रदान किया गया|

जन्म

जयपुर महाराजा सवाई मानसिंह (द्वितीय) के सबसे बड़े पुत्र के रूप में २२ अक्टूबर १९३१ को हुआ|

शिक्षा

इनकी आरंभिक शिक्षा शेषनाग (कश्मीर), दून स्कूल (देहरादून) और फिर हैरो (इंग्लेंड) में हुई|

विवाह

१० अक्टूबर १९६७ को इनका विवाह राजा राजेंद्र प्रकाश बहादुर, सिरमूर के राजघराने की कन्या पद्मिनी देवी से मार्कंड नदी के तट पर बसे सिरमूर की राजधानी नहान में हुआ, जिनसे 30 जनवरी 1971 को जन्मी इनकी एकमात्र पुत्री दिया कुमारी (अब सवाई माधोपुर से भाजपा विधायक) हैं|

सेना में सेवाएं

१९५१ में इनकी पहली नियुक्ति भारतीय थलसेना में तीसरी केवेलरी रेजिमेंट में सेकण्ड लेफ्टिनेंट के कमीशंड पद पर हुई| तीन साल बाद, १९५४ में इनका चयन राष्ट्रपति अंगरक्षक के बतौर किया गया जिस पद पर यह सबसे लम्बा अरसा- करीब ९ साल तक रहे|| १९६३ में राष्ट्रपति भवन से इनका तबादला HQ 50 (Indep) Para Brigade में हुआ| १९६४-'६७ के बीच यह देहरादून में भारतीय मिलिट्री अकादमी में 'एड्जुटेंट' के पद पर कार्यरत रहे |  जून १९६७ में 10 पैरा कमांडो यूनिट में नियुक्ति के लिए इनके स्वेच्छापूर्वक शामिल होने के अगले साल १९६८ में इन्हें 'कमांडिंग-ऑफिसर' पदभार दिया गया| बांगला देश की लड़ाई से पहले इन्होने भारतीय सेना द्वारा 'मुक्तिवाहिनी' को प्रशिक्षण प्रदान करने में भी सहयोग दिया| १९७१ में हुए भारत-पाक युद्ध में 'अपनी बटालियन का कुशल नेतृत्व करने और असाधारण शौर्य प्रदर्शित करने' के सम्मानस्वरूप सेना का दूसरा सर्वोच्च-सम्मान 'महावीर चक्र' प्रदान किया गया| (इसी युद्ध में उनकी बटालियन को दस शौर्य पदक मिले थे|) 
१९७४ में इन्होने सेना से स्वैच्छिक सेवानिवृत्ति ले ली किन्तु प्रधान मंत्री और राष्ट्रपति के आग्रह पर इन्होने श्रीलंका में चल रहे ' ओपरेशन पवन' में पंहुच कर अपनी पुरानी यूनिट (10 Para) के जवानों और अफसरों का 'मनोबल' बढ़ाया | इन सेवाओं के सम्मानस्वरुप भारत के राष्ट्रपति (सेनाओं के सर्वोच्च कमांडर) ने सेवानिवृत्ति के उपरांत भी इन्हें आजीवन 'ब्रिगेडियर' पद धारण करने का सम्मान दिया| ब्रिगेडियर भवानी सिंह ब्रूनी राष्ट्र (Brunei) में जुलाई १९९३ से जनवरी १९९७ तक पहले रेजिडेंट उच्चायुक्त भी रहे

अन्य जानकारी

अपने पिता ही तरह एक पोलो खिलाड़ी भवानी सिंह ने अपने पिता सवाई मानसिंह की मृत्यु के बाद 1970 में जयपुर की राजगद्दी संभाली। भवानी सिंह जयपुर के 40वें महाराजा और आमेर की परंपराओं के मुताबिक 11वें शासक थे। वह एक साल आधिकारिक तौर पर 'महाराजा' रहे, जब तक इंदिरा सरकार ने निजी कोश(प्रिवी पर्स सहित सारे दूसरे राजसी अधिकार (२६वें) संविधान संशोधन के बाद खत्म नहीं कर दिए।  1989 में उन्होंने जयपुर लोकसभा सीट से कांग्रेस प्रत्याशी के तौर पर चुनाव लड़ा और भारतीय जनता पार्टी के प्रत्याशी स्व. गिरधारी लाल भार्गव से मात खाई। अपने ही गोत्र के एक सामान्य  कुशवाहा राजपूत युवक से अपनी पुत्री दिया कुमारी के प्रेम-विवाह को लेकर यह कई दिनों तक पारंपरिक सोच वाले स्थानीय राजपूत समाज का कोपभाजन भी रहे|
भवानी सिंह के कोई बेटा नहीं था| उन्होंने वर्ष 2002 में अपनी एकमात्र संतान दिया कुमारी के ज्येष्ठ पुत्र पद्भनाभ सिंह को गोद लिया था | उनकी स्मृति में जयपुर में एक स्कूल भी खोला गया है|

निधन

17 अप्रैल 2011 को गुडगाँव के एक निजी नर्सिंग होम में कुछ समय अवस्थ रहने के बाद इनका निधन हुआ|[] /
मसूरिका

मसूरिका (Measles) और जर्मन मसूरिका (German measles), रोमांतिका या खसरा, एक वाइरस (virus) का एवं अत्यंत संक्रामक रोग है, जिसमें सर्दी, जुकाम, बुखार, शरीर पर दाने एवं मुँह के भीतर सफेद दाने हो जाते हैं तथा फेफड़े की गंभीर बीमारियों की आशंका रहती है। अंग्रेजी में इसे मॉरबिली (Morbilli) तथ रूबियोला (Rubeola) कहते हैं।
संपूर्ण विश्व में व्याप्त यह रोग बच्चों को अधिक होता है। यह चार पाँच मास तक के बच्चों को साधारणतया नहीं होता तथा चार पाँच वर्ष तक के बच्चों को अधिक होता है। गर्भवती नारी में यह रोग गर्भपात का कारण बन सकता है। इसका प्रकोप प्रत्येक दो या चार वर्ष पर होता है।

कारण

यह रोग एक अत्यंत सूक्ष्म विषाणु द्वारा होता है, जो नाक, आँख तथा गले के स्राव में मिलते हैं। दाने निकलने के पूर्व रोगी सर्वाधिक संक्रामक होता है।

लक्षण तथा चिह्न

इस रोग का उद्भवन काल चौदह दिन होता है। सर्वप्रथम सर्दी, ज़ुकाम, खाँसी, ज्वर तथा मुँह के भीतर सफेद दाने प्रकट होते हैं। ये पिछले दाँतों के पास कपोल की भीतरी श्लेष्म कला पर, त्वचा पर दाने प्रकट होने के ७२ घंटे पूर्व, दृष्टिगोचर होते हैं। नेत्र रक्ताभ हो जाते हैं तथा नासिका एवं नेत्रों से स्राव होता है। ज्वर दूसरे दिन कुछ कम हो जाता है, किंतु तीसरे दिन से पुन: बढ़ना प्रारंभ हो जाता है। चौथे दिन त्वचा पर दाने प्रकट हो जाते हैं। ये दाने सर्वप्रथम बालों की रेखा के पास, कानों के पीछे, ग्रीवा पर तथा मस्तक पर दृष्टिगोचर होते हैं। इसके बाद ये नीचे की ओर बढ़ते हैं तथा शनै: शनै: संपूर्ण शरीर को आच्छादित कर लेते हैं। दाने अत्यंत सूक्ष्म एवं रक्ताभ होते हैं, जो आपस में मिलकर एक हो जाते हैं तथा शरीर को रक्तवर्ण प्रदान करते हैं। रोगी को खुजली तथा जलन की अनुभूति होती है। ये दाने चार से सात दिनों तक रहते हैं, फिर धीरे धीरे लुप्त हो जाते हैं। अब त्वचा की एक झिल्ली सी संपूर्ण शरीर से अलग हो जाती है। ज्वर तथा अन्य लक्षण भी इसके साथ ही समाप्त हो जाते हैं।

काली (haemorthagic) मसूरिका

इस में अत्यधिक ज्वर, सदमें के चिह्न तथा रक्तरंजित दाने मिलते हैं। नाक, आँख और त्वचा से रक्तस्राव होता है तथा रोग प्राय: घातक होता है।

विषाक्त मसूरिका

इसके दाने अधिक न होने पर भी तीव्र ज्वर, कंपन, साँस, फूलना, संज्ञाहीनता और नाड़ी की क्षीणता होती है।

फुफ्फुसीय मसूरिका

इसमें श्वास की गति अत्यंत तीव्र हो जाती है, रोगी नीला पड़ जाता है तथा बेहोशी अथवा मृत्यु हो सकती है।

जटिलताएँ

ग्रसनी शोथ, कंठ शोथ, श्वासनली शोथ, फुफ्फुसीय शोथ, कर्ण शोथ, पलक शोथ, मुखशोथ, लसिकाग्रंथि शोथ, मस्तिष्क शोथ, अतिसार आदि रोग हो सकते हैं। पुराना क्षय रोग पुन: उभड़ सकता है।

निदान

चेचक, जर्मन मसूरिका और छोटी माता से इस रोग में कई अंतर हैं।
फलानुमान -- साधारणतया मसूरिका घातक नहीं होती, किंतु इसके घातक रूप या जटिलताओं के कारण मृत्यु हो सकती है।

चिकित्सा

रोगी को अलग रखा जाए। रोग ठीक होने पर रोगी के रक्त से सीरम निकालकर इंजेक्शन देने से, दूसरे बच्चों में प्रतिशोधक शक्ति उत्पन्न की जा सकती है।
इस रोग की कोई विशेष रोगहर चिकित्सा ज्ञात नहीं है। केवल रोगी को आराम देना, सफाई रखना, द्रव खाद्य पदार्थ देना तथा जटिलताओं की चिकित्सा करना आवश्यक है।
पासीघाट

विवरण

पासीघाटकी स्थापना सन् 1911 मे हुई थी। इसका नाम क्षेत्र की एक जनजाति, पासी, के नाम पर रखा गया है। पासीघाट को कभी-कभी अरुणाचल प्रदेश राज्‍य का पर्यटन द्वार कहा जाता है। इसकी मनोरम पहाडियाँ और हरी भरी न‍दी घाटियाँ अनेक जनजातियों का आश्रय हैं और यहाँ पर्यटकों तथा फोटोग्राफरों के लिए अद्भुत दृश्‍य उपलब्‍ध हैं। पासीघाट के पास ऐसे अनेक मनोरंजक स्‍थान है जिन्‍हें अरुणाचल प्रदेश में देखा जा सकता है।
चक्रसंवर तन्त्र

बज्रयान बौद्ध धर्म में चक्रसंवर तन्त्र (तिब्बती: འཁོར་ལོ་བདེ་མཆོག; वायली: 'khor lo bde mchog) को अनुत्तरयोग तन्त्र की जननी माना जाता है। इसे 'श्रीहेरुकाभिधान' या 'लघुसंवर' भी कहते हैं> डेविड बी ग्रे ( David B. Gray) का मत है कि चक्रसंवर तन्त्र का जन्म ८वीं शताब्दी के अन्तिम चरण में या ९वीं शताब्दी के आरम्भिक चरण में हुआ।
आबूसरिया

आबूसरिया एक जाट गोत्र है। यह भारत में राजस्थान, हरियाणा, उत्तरप्रदेश, पंजाब राज्यों में पाया जाता है।
ला कोरूनिया प्रान्त

ला कोरूनिया प्रान्त (स्पेनी: A Coruña या La Coruña) स्पेन का सबसे उत्तर-पश्चिमी प्रांत है जो अटलांटिक महारागर की ओर मुख किए हुए हैं। यह स्वायत्तशासी गैलिसिया समुदाय के चार घटक प्रांतों में से एक है। इस प्रांत के उत्तर और पश्चिम में अटलांटिक महासागर है, दक्षिण में पोन्टीवेद्रा प्रांत और पूर्व में लूगो प्रांत
यूनिवर्सिटी इंस्टिट्यूट ऑफ़ इंजीनियरिंग एंड टेक्नोलॉजी, कुरुक्षेत्र विश्वविद्यालय

विश्वविद्यालय अभियांत्रिकी एवं प्रौद्योगिकी संस्थान, कुरुक्षेत्र विश्वविद्यालय (UIET) उत्तम तकनीकी शिक्षा देने और अभियांत्रिकी और प्रौद्योगिकी में अनुसंधान के एक "उत्कृष्टता केंद्र" के रूप में विकसित करने के लिए कुरुक्षेत्र विश्वविद्यालय द्वारा २००४ में स्थापित किया गया था। यह कुरुक्षेत्र विश्वविद्यालय के विश्वविद्यालय परिसर में स्थित एक सरकारी महाविद्यालय है. यह संस्थान विश्व बैंक की सहायता से शुरू किया गया था और स्व-वित्तपोषित कॉलेज के रूप में कार्य करता है। थोड़े समय के भीतर, यूआईआईटी ने इंडिया टुडे सर्वे २०१६ में भारत में २५वां स्थान प्राप्त किया है।

स्थान

यह संस्थान कुरुक्षेत्र विश्वविद्यालय परिसर (थानेसर, कुरुक्षेत्र, हरियाणा (29.9657° N, 76.8370° ई)) परिसर में स्थित है।
माहे

सेंट थैरेस चर्च

माहे के मलबार स्थित सेंट थैरेस चर्च माहे के प्रमुख पर्यटन स्थलों में से एक है। इस चर्च का निर्माण फ्रैंच शासन के दौरान करवाया गया था। प्रत्येक वर्ष पाँच से बाईस अक्टूबर तक यहाँ वार्षिक त्यौहार मनाया जाता है। इस त्यौहार के सबसे प्रमुख दिन चौदह व पंद्रह अक्टूबर होते हैं। काफी संख्या में लोग इस त्यौहार में सम्मिलित होते हैं। माना जाता है कि चर्च में स्‍थापित प्रतिमा समुद्रतट से प्राप्त हुई थी। यह समुद्र तट चर्च के समीप ही है।

ओथिन्न किला

यह किला कोजीकोड कन्नूर राष्ट्रीय राजमार्ग के समीप स्थित है। इस किले का निर्माण देटचोली ओथिन्न ने करवाया था।

थलास्सरी किला

यह किला माहे से सात किलोमीटर की दूरी पर स्थित है। ऐतिहासिक दृष्टि से भी इस किले का महत्व अधिक है। इस किले का निर्माण 20 अगस्त 1708 ई॰ को करवाया गया था। थलास्सरी किला एक छोटे पर्वत तिरूवल्लीपद कुन्नु पर स्थित है। यह किला वर्गाकार रूप में बना हुआ है।

श्री रामस्वामी मंदिर

यह मंदिर माहे स्थित तिरूवंगद से सिर्फ सात किलोमीटर की दूरी पर स्थित है। श्री रामस्वामी माहे के प्रमुख व प्रसिद्ध मंदिरों में से एक है। माना जाता है कि इस मंदिर का निर्माण लगभग 400 वर्ष पूर्व करवाया गया था। इस मंदिर को ब्रास पागोडा के नाम से भी जाना जाता है। श्री रामस्वामी मंदिर भगवान राम को समर्पित है।

धर्मडेम द्वीप

माहे से 15 किलोमीटर की दूरी पर स्थित धर्मडेम द्वीप 5 एकड़ के फैला है। यह द्वीप पूरी तरह से नारियल के वृक्षों और हरी झाड़ियों से घिरा हुआ है। इस द्वीप का नजारा बीच से और अधिक सुंदर दिखाई पड़ता है। धर्मडेम द्वीप के प्रवेश करने के लिए अनुमति का लेना अत्यंत आवश्यक है।

सेंट जार्ज चर्च

चेरूकल्लई के ऊँचे पर्वत पर स्थित सेंट जार्ज चर्च माहे के प्रमुख चर्च के रूप में जाना जाता है। इस चर्च का निर्माण एक फ्रैंच व्‍यक्‍ित ने करवाया था। चर्च के समीप में एक किला भी है। इस किले का निर्माण टी॰वी॰ रिले स्टेशन ने करवाया था।

पुत्तलम

पुत्तलम त्यौहार प्रत्येक वर्ष के पहली मार्च को मनाया जाता है। इस त्यौहार के दौरान तेय्यम को पूरी धूम-धाम के साथ मनाया जाता है। तेय्यत्तम उत्तर केरल के सबसे प्रमुख धार्मिक कला है। यह कला-शिल्प, नृत्यकला, चित्रकारी, नृत्य, अभिनय और गायन का संयोग है। पुत्तलम विशेष रूप से यहाँ स्थित पुराने मंदिर के लिए प्रसिद्ध है। यह मंदिर भगवान कुट्टीचेतन को समर्पित है, जो भगवान विष्णु का अवतार रूप है।
फेत्चबून प्रान्त

नामोत्पत्ति

"फेत्च" संस्कृत के "वज्र" शब्द से आया है और इसका अर्थ "हीरा" होता है (जो इन्द्रदेव के वज्र पर "वज्रमणि" भी कहलाता है) और "बून" संस्कृत के "पूर्ण" शब्द से उत्पन्न हुआ है। इसलिये "फेत्चबून" का अर्थ थाई भाषा में "साक्षात हीरा" है।

भूगोल

फेत्चबून प्रान्त थाईलैण्ड के उत्तरी और मध्य क्षेत्रों की सीमा पर है। यह पा सक नदी के ऊपजाऊ मैदान में विस्तृत है और इसके पूर्व व पश्चिम में फेत्चबून पहाड़ियाँ हैं। प्रान्त में कई प्राकृतिक उद्यान, जलप्रपात और झीलें हैं।
चकिया, बिहार

चकिया भारत के बिहार राज्य में पूर्वी चंपारण जिले की एक गांव है। 2011 भारत की जनगणना के अनुसार, चकिया में 20,686 की आबादी थी।
हमसफ़र ट्रस्ट

हमसफ़र ट्रस्ट  मुंबई में एक गैर सरकारी संगठन है जो एलजीबीटी अधिकारों को बढ़ावा देता है। 1 99 4 में अशोक रो कवी द्वारा स्थापित, यह भारत में इस तरह के संगठनों में सबसे बड़ा और सबसे सक्रिय है। यह एलजीबीटी समुदायों को परामर्श, वकालत और स्वास्थ्य देखभाल प्रदान करता है और उनके खिलाफ हिंसा, भेदभाव और कलंक को कम करने में मदद करता है। हमसफ़र ट्रस्ट लैंगिक अल्पसंख्यक के लिए एकीकृत नेटवर्क (इन्फोसम) का संयोजक सदस्य है।
अन्य भारतीय खाना

चावल के व्यंजन

आम का मीठा पुलाव •  नीबू पुलाव •  कश्मीरी पुलाव •  गाजर का पुलाव •  नवरतन पुलाव •  पुदीना पुलाव •  बिसिबेले भात •  मटर पुलाव •  ज़ाफ़रानी पुलाव •  मैकरोनी पुलाव •  सब-सब्ज़ी पुलाव •  टमाटर वाले चावल •  हरा-भरा पुलाव •  जीरा पुलाव •

भारतीय मिठाइयां

अनरसे •  कलाकंद •  काजू कतली •  केसरी छेना किशमिश वाला •  खीर •  गुझिया •  गुलाब जामुन •  जलेबी •  तिरंगी बर्फ़ी •  दाल हलवा •  नारियल बर्फ़ी •  बादाम की बर्फ़ी •  मालपुआ •  रसमलाई •  रसगुल्ले •

शर्बत
एवं पेय

अनार का शर्बत •  आम का शर्बत •  गुलाब का शर्बत •  फ़ालसे का शर्बत •  बदाम का शर्बत •  बेल का शर्बत •  चंदन का शर्बत •  सेब का शर्बत •  मूँगिया मलाई •  सांध्य सुंदरी •  इंद्रधनुष •  टमाटर की रसम •  आम मधुरिमा •
मैनपुरी षड्यन्त्र

परतन्त्र भारत में स्वतन्त्रता संग्राम के दौरान अंग्रेजों को देश से बाहर निकालने के लिये उत्तर प्रदेश के जिला मैनपुरी में सन् १९१५-१६ में एक क्रान्तिकारी संस्था की स्थापना हुई थी जिसका प्रमुख केन्द्र मैनपुरी ही रहा। मुकुन्दी लाल, दम्मीलाल, करोरीलाल गुप्ता, सिद्ध गोपाल चतुर्वेदी, गोपीनाथ, प्रभाकर पाण्डे, चन्द्रधर जौहरी और शिव किशन आदि ने औरैया जिला इटावा निवासी पण्डित गेंदालाल दीक्षित के नेतृत्व में अंग्रेजों के विरुद्ध काम करने के लिये उनकी संस्था शिवाजी समिति से हाथ मिलाया और एक नयी संस्था मातृवेदी की स्थापना की। इस संस्था के छिप कर कार्य करने की सूचना अंग्रेज अधिकारियों को लग गयी और प्रमुख नेताओं को पकड़कर उनके विरुद्ध मैनपुरी में मुकदमा चला। इसे ही बाद में अंग्रेजों ने मैनपुरी षडयन्त्र कहा। इन क्रान्तिकारियों को अलग-अलग समय के लिये कारावास की सजा हुई।
मैनपुरी षडयन्त्र की विशेषता यह थी कि इसकी योजना प्रमुख रूप से उत्तर प्रदेश के निवासियों ने ही बनायी थी। यदि इस संस्था में शामिल मैनपुरी के ही देशद्रोही गद्दार दलपतसिंह ने अंग्रेजी सरकार को इसकी मुखबिरी न की होती तो यह दल समय से पूर्व इतनी जल्दी टूटने या बिखरने वाला नहीं था। मैनपुरी काण्ड में शामिल दो लोग - मुकुन्दीलाल और राम प्रसाद 'बिस्मिल' आगे चलकर सन् १९२५ के विश्वप्रसिद्ध काकोरी काण्ड में भी शामिल हुए। मुकुन्दीलाल को आजीवन कारावास की सजा हुई जबकि राम प्रसाद 'बिस्मिल' को तो फाँसी ही दे दी गयी क्योंकि वे भी मैनपुरी काण्ड में गेंदालाल दीक्षित को आगरा के किले से छुडाने की योजना बनाने वाले मातृवेदी दल के नेता थे। यदि कहीं ये लोग अपने अभियान में कामयाब हो जाते तो न तो सन् १९२७ में राजेन्द्र लाहिडी व अशफाक उल्ला खाँ सरीखे होनहार नवयुवक फाँसी चढते और न ही चन्द्रशेखर आजाद जैसे नर नाहर तथा गणेशशंकर विद्यार्थी सरीखे प्रखर पत्रकार की सन् १९३१ में जघन्य हत्याएँ हुई होतीं।

पृष्ठभूमि

अंग्रेजों के अत्याचारों एवं घोर दमन नीति के कारण भारत वर्ष में भीषण असंतोष के बादल मँडराने लगे थे। नौजवानों का रक्त विदेशी सत्ता के विरुद्ध खौलने लगा था। उनमें विदेशी शासन के उन्मूलन का जोश उमड़ रहा था। उन दिनों के ब्रिटिश भारत (हिन्दुस्तान) का एकमात्र संयुक्त प्रान्त (संयुक्त प्रान्त आगरा व अवध) भी, जिसे १९४७ के बाद उत्तर प्रदेश नाम दे दिया गया, इस जोश में किसी से पीछे नहीं रहा। उत्तर प्रदेश में क्रान्तिकारी आन्दोलन का प्रारम्भ बनारस में रहने वाले कुछ बंगाली क्रान्तिकारियों ने अवश्य किया था किन्तु सुप्रसिद्ध क्रान्तिकारी व लेखक मन्मथनाथ गुप्त के अनुसार मैनपुरी काण्ड स्वत:स्फूर्त आन्दोलन था जिसकी प्रेरणा से उत्तर प्रदेश में बहुत से किशोर देशभक्त इस प्रकार की सशस्त्र क्रान्ति की ओर आकर्षित हुए। शाहजहाँपुर, आगरा, मैनपुरी, इटावा एवं एटा आदि उत्तर प्रदेश के अनेक जिले इसकी आग से प्रभावित हुए बिना नहीं रह सके। सन् १९१८ के मैनपुरी षडयन्त्र के रूप में इसका विस्फोट हुआ।
जमयांग सेरिंग नामग्याल

प्रारंभिक जीवन

जमयांग सेरिंग नामग्याल (जो अपने क्षेत्र में JTN के नाम से जाने जाते हैं) का जन्म 4 अगस्त 1985 को लेह के माथो गांव में हुआ था। उनके पिता स्टैनज़िन दोरजी और माता श्रीमती इशी पुटित हैं। उन्होंने केंद्रीय बौद्ध अध्ययन संस्थान, लेह से अपनी 12 वीं की परीक्षाएँ उत्तीर्ण कीं। बाद में उन्होंने जम्मू विश्वविद्यालय से स्नातक की पढ़ाई पूरी की।

राजनीतिक कैरियर

राजनीति में उतरने से पहले, वे 2011-12 से ऑल लद्दाख स्टूडेंट एसोसिएशन, जम्मू के अध्यक्ष थे।  भाजपा के सदस्य के रूप में राजनीति में शामिल होने के बाद, उन्होंने लद्दाख के संसद सदस्य श्री थुप्टन छेवांग से निजी सचिव के रूप में कार्य किया। उन्होंने 2015 में लद्दाख ऑटोनॉमस हिल डेवलपमेंट काउंसिल, लेह से मार्टसेलंग कांस्टीट्यूएंसी का चुनाव लड़ा था। फिर उन्होंने लद्दाख स्वायत्त पहाड़ी विकास परिषद लेह रिकॉर्ड मार्जिन  के साथ जीत हासिल करके पार्षद चुने गए। बाद में दोरजय मोटुप के मुख्य कार्यकारी पार्षद के पद से इस्तीफा देने के बाद,  उन्हें लद्दाख स्वायत्त पहाड़ी विकास परिषद, लेह में 8वें मुख्य कार्यकारी पार्षद के रूप में चुना गया। 
भाजपा ने 29, मार्च, 2019 को लोकसभा चुनाव में लद्दाख संसदीय क्षेत्र से उन्हें मैदान में उतारा।  मतदान 6 मई 2019 को हुआ था, मतगणना 23 मई 2019 को हुई। वे लद्दाख निर्वाचन क्षेत्र का प्रतिनिधित्व करते हुए 17 वीं लोकसभा में चुने गए थे। वे जम्मू और कश्मीर राज्य से निर्वाचित भाजपा के 3 सदस्यों में से एक हैं।